DE. SZABÓ JÓZSEF. 
9 2 
latát s azt nekem volt Szerencsem a nemzetközi nomenclaturai bizottság 
titkárának Dewalque tanár úrnak elküldeni Liége-be 1884. junius elején. 
Julius 5-én kaptam levelet az elnöktől Capellini úrtól, melyben em¬ 
líti, hogy hiszi miszerint a cholera daczára találkozni fogunk szeptember 
végén Berlinben; és íme 14 nappal későbben Berlinben keltezett s az ő 
aláírásával is ellátott levél arról értesít, hogy a cholera miatt az ülés ezen 
évben nem tartatik meg, hanem 1885-re ugyanazon napokra halasztatott. 
Dewalque legújabban arról tudósít, hogy az elhalasztás közzététele 
után sem Németország, sem Ausztria, sem Oroszország, sem Svéd-és Norvég¬ 
ország nem küldötték meg jelentősöket, Anglia is csak némi bevezetést 
küldött; a magyarországi geologok jelentése tehát titkári fiókjában pihen 
további intézkedésig. 
Éppen úgy nem mondhatok semmit arról, hogy Európa geológiai 
térkepének elkészítéseben valami történt volna Berlinben. 
Terv szerint 1884-ben a topográfiái munkának be kellett volna fejez¬ 
tetni. Azonban sem correcturára nem érkezett hozzánk az a lap, melyen 
Magyarország van, de mi több, a pénzösszeget sem kérték, melylyel a térkép 
létesüléséhez Ausztria-Magyarország külön-külön járul, úgy hogy 1881-re 
e réven a magyar kormány hozzájárúlását kikérnem nem kellett. 
A halogatás oka mindeddig hivatalosan felderítve nincs, noha e rész¬ 
ben nem mulasztottam el a congressus elnökénél tudakozódni. Capellini 
semmiről sincs mai napig értesülve. Berlin mélyen hallgat. Mind eddig 
más mint az 1884. július. 20-án kibocsátott és a Berlinben megtar¬ 
tandó congressus egy évre történt elhalasztását tudató körlevél kibocsátva 
nincs. A dolog tehát egészben úgy áll, mint azt tavalyi jelentésemben vá¬ 
zoltam.* 
Reméljük, hogy a jövő 1885, mely honunkban az országos kiállítás 
éve, melyre a geológiai és rokon szakok részéről szintén élénk készülődés 
van, pótolni fogja a múlt év mulasztásait és pedig nem csak itthon, hanem 
Berlinben is. 
* A nemzetközi geol. congressus bizottságának zürichi tanácskozásai 1883. nya¬ 
rán. Föleit. Közlöny 1884. 1—3 füzet. 
